ماڵی پارە

ماڵی پاره، خانووی کاغەزی یان تاڵانی پارە (، لاکاسا دێ پەپێل بە واتای خانووی کاغەزی) زنجیرەیەکی تەلەڤیزیۆنیی تاوانی-درامی-دزی ئیسپانییە کە لەلایەن ئەلێکس پیناوە دروست کراوە. زنجیرەکە باسی دوو دزیی درێژ و وردبینانە دەکات کە لەلایەن پڕۆفیسۆر ئالڤارۆ مۆرتێ سەرپەرشتی دەکرێت، یەکیان لە Royal Mintی ئیسپانیایە و یەکیان لە بانکی ئیسپانیا. سەرەتا بڕیار بوو زنجیرەکە دیاریکراو بێت و لە دوو وەرزدا پێشکەش بکرێت؛ ١٥ ئەڵقە لە کەناڵی ئیسپانیی ئانتێنا٣، لە ٢ی ئایاری ٢٠١٧ تا ٢٣ی تشرینی دووەمی ٢٠١٧ بڵاو کرایەوە؛ دواتر لە کۆتاییی ساڵی ٢٠١٧ نێتفلیکس مافی پەخشی جیھانییەکەی وەرگرت و لە ٢٢ ئەڵقەی کورتر دووبارە بۆ ھەموو دونیای بڵاو کردەوە؛ وەرزی یەکەم لە ٢٠ی کانوونی یەکەمی ٢٠١٧، پاشان وەرزی دووەم لە ٦ی نیسانی ٢٠١٨ پیشان درا. نیسانی ٢٠١٨ نێتفلیکس زنجیرەکەی نوێ کردەوە بە بوودجەیەکی زیاتر بۆ کۆی ١٦ ئەڵقە درێژەی بە سازکردنەکەی دا. وەرزی سێھەم، بە ھەشت ئەڵقە لە ١٩ی تەممووزی ٢٠١٩ بڵاو کرایەوە و وەرزی چوارەم بە ھەشت ئەڵقە لە ٣ی نیسانی ٢٠٢٠ بڵاو کرایەوە، لە ھەمان ڕۆژدا، دۆکیۆمێنتارییەک کە بەرھەمھێنەر و کاستەکەکانی تێدابوو لە نێتفلیکس پیشان درا کە ناوی تاڵانی پارە: دیاردەکە () بوو. وەرزی پێنجەم لە دوو بەش پێک دێت ھەر بەشێکی لە ٥ ئەڵقە پێک دێت بەشی یەکەمی لە ٣ی ئەیلوولی ٢٠٢١ بڵاو کرایەوە. بەشی دووەمی لە ٣ی کانوونی یەکەمی ٢٠٢١ بڵاو بووەوە. زنجیرەکە لە مەدریدی ئیسپانیا وێنە گیراوە. زۆرینەی وەرزی ٣ و ٤ لە پەنەما، تایلەند و ئیتاڵیا (فڵۆرێنس) وێنە گیراوە. چیرۆکبێژی زنجیرەکە لەلایەن کارەکتەرێکی ژن بەناوی، تۆکیۆ (ئورسولا کۆربێرۆ) دەگێڕدرێتەوە. زنجیرەکە چەندەھا خەڵاتی وەرگرتووە وەک باشترین زنجیرەی درامی لە چل و شەشەمین خەڵاتەکانی ئێمی و سەرنجی باشی ڕەخنەگران بۆ چیرۆکە کارامە و ئاڵۆزەکەی، درامای پەیوەندیی نێوان کەسەکان، دەرھێنان و ھەوڵدان بۆ پێشخستنی تەلەڤیزیۆنیی ئیسپانی. گۆرانی دژە فاشیستیی ئیتاڵی بێلا چاو کە چەندەھا جار لە زنجیرەکەدا لێ دەدرێت، خۆشتر و سەرنجڕاکێشتری کردووە. ھەتا ساڵی ٢٠١٨ پڕبینەرترین زنجیرەی تەلەڤیزیۆنیی بیانی و بە یەکێک لە زنجیرە زۆر بینراوەکان لە نێتفلیکس بوو کە دەنگدانەوەیەکی گەورەی ھەبوو لەناو بینەرانی ئەورووپا و جیھانی لاتین.

 چیرۆک 
پیاوێکی نەناسراو بەناوی Professor گرووپێک دروست دەکات کە پێک دێت لە ھەشت کەس، کە ناوی شار وەک ناوە نھێنییەکانیان ھەڵدەبژێرن و لیباسی سوور و ماسکی سالڤادۆر دالی لە دەم و چاویان دەدەن و پلانی چوونە ناو Royal Mintی ئیسپانیا و دزینی €٢٫٤ ملیار، جێبەجێ دەکەن. دوای بە دیلگرتنی ٦٧ کەس لەناو بانکەکە، تیمەکە ١١ ڕۆژ بۆ چاپکردنی پارە لەوێدا دەمێننەوە، لە کاتێک ڕووبەڕووی ھێزەکانی پۆلیس دەبنەوە. دوای دزییەکی سەرکەووتوو، گرووپەکە خۆیان دەشارنەوە و دوای دوو ساڵ بەھۆی دەستبەسەربوونی یەکێک لە ئەندامانی تیمەکە خۆیان بۆ دزییەکی تر ئامادە دەکەن و ئەمجارەیان لە بانکی ئیسپانیا؛ کە دووبارە مامەڵە لەگەڵ بە دیلگیراو و پۆلیس دەکەن.

 کەسایەتی و ئەکتەرەکان 
 ئالڤارۆ مۆرتێ بە ڕۆڵی پڕۆفیسۆر، سیرگیۆ مارکینا
 ئورسولا کۆربێرۆ بە ڕۆڵی تۆکیۆ
 ئیتزیار ئیتونۆ بە ۆڕڵی لێکۆڵەری پۆلیس ڕاکێڵ مۆریلۆ و لیسبۆن
 نەجوا نەمیری بە ڕۆڵی ئەلیسیا 
 ئەلبا فلۆریس بە ڕۆڵی نیرۆبی
 پاکۆ توس بە ڕۆڵی مۆسکۆ
 میگێڵ ھێران بە ڕۆڵی ڕیۆ
 پێدرۆ ئەلۆنسۆ بە ڕۆڵی بەرلین
 خایمێ لۆرێنتێ بە ڕۆڵی دێنڤەر
 دارکۆ بێریک بە ڕۆڵی ھێلسنکی
 ڕۆبرتۆ گارسیا بە ڕۆڵی ئۆسلۆ
 کیتی ماڤەر بە ڕۆڵی دایکی لێکۆڵەر ڕاکێڵ
 ئانریکوێ ئارسێ بە ڕۆڵی ئارتۆرۆ ڕۆمان
 ماریا پێدرازا بە ڕۆڵی ئەلیسۆن پارکەر
 ئانا گراس بە ڕۆڵی مرسیدس
 فرناندۆ سۆتۆ بە ڕۆڵی ئەنخێل
 خوان فرناندیز بە ڕۆڵی عەقید برییتۆ
 فران مۆرجیلۆ بە ڕۆڵی پابلۆ
 ئێتێرا سێبۆ بە ڕۆڵی مۆنیکا گاستێمیدی و ستۆکھۆڵم
 کلارا ئەلڤارادۆ بە ڕۆڵی Ariadna
 لوکا پیرۆس بە ڕۆڵی مارسیلیا

 ئەڵقەکان 
ئەڵقەکەناونیشانی ئەڵقەکەدەرھێنانڕێکەوتی دەرچوونژمارەی بینەرانی ناو ئیسپانیا (ملیۆن) ١"Efectuar lo acordado (Do as Planned)"Jesús Colmenar ٢ی ئایاری ٢٠١٧ ٤٫٠٩٠ (٢٥٫١٪) ٢"Imprudencias letales (Lethal Imprudences)"Miguel Ángel Vivas ٩ی ئایاری ٢٠١٧ ٣٫٠٤١ (١٨٫٤٪) ٣"Error al disparar (Misfire)"Francisco Fernandes ١٦ی ئایاری ٢٠١٧ ٢٫٦٤٦ (١٥٫٧٪) ٤"Caballo de Troya (Trojan Horse)"Alejandro Bazzano ٢٣ی ئایاری ٢٠١٧ ٢٫٦٥٥ (١٢٫٧٪) ٥"El día de la marmota (Groundhog Day)"Jesús Colmenar ٣٠ی ئایاری ٢٠١٧ ٢٫٣٦٦ (١٤٫٧٪) ٦"La cálida Guerra Fría (The Hot Cold War)"Miguel Ángel Vivas ٦ی حوزەیرانی ٢٠١٧ ٢٫٤٧٤ (١٥٫٥٪) ٧"Refrigerada inestabilidad (Cool Instability)"Álex Rodrigo ١٣ی حوزەیرانی ٢٠١٧ ٢٫٤٢٠ (١٥٫٥٪) ٨"Tú lo has buscado (You Asked for It)"Alejandro Bazzano ٢٠ی حوزەیرانی ٢٠١٧ ٢٫١٠٤ (١٣٫٧٪) ٩"El que la sigue la consigue (Who Dares Wins)"Jesús Colmenar ٢٧ی حوزەیرانی ٢٠١٧ ٢٫٢٠٠ (١٤٫٧٪) ١٠"Se acabaron las máscaras (Masked No Longer)"Álex Rodrigo ١٦ی تشرینی یەکەمی ٢٠١٧ ١٫٩٩٥ (١٢٫٩٪) ١١"La cabeza del plan (The Head of the Plan)"Alejandro Bazzano ٢٣ی تشرینی یەکەمی ٢٠١٧ ١٫٧٣٧ (١٠٫٧٪) ١٢"Cuestión de eficacia (A Matter of Efficiency)"Javier Quintas ٢ی تشرینی دووەمی ٢٠١٧ ١٫٥٧١ (١٠٫٤٪) ١٣"¿Qué hemos hecho? (What Have We Done?)"Jesús Colmenar & Alex Rodrigo ٩ی تشرینی دووەمی ٢٠١٧ ١٫٥٣٩ (١٠٫٤٪) ١٤"A contrarreloj (Against the Clock)"Alejandro Bazzano ١٦ی تشرینی دووەمی ٢٠١٧ ١٫٤٨٧ (٩٫٨٪) ١٥"Bella ciao (Bye Beautiful)"Jesús Colmenar & Alex Rodrigo ٢٣ی تشرینی دووەمی ٢٠١٧ ١٫٧٩٨ (١٢٫١٪)

 دەرھێنان لەسەر نێتفلیکس 
نێتفلیکس مافی پەخشکردنی وەرزی یەکەمی لە زنجیرەکە وەرگرت و پاشان لە ٢٠ کانوونی یەکەمی ٢٠١٧ دەستی بە پەخشکردن کرد و بۆ ئەوەی لەگەڵ سەرسامبووە نێودەوڵەتییەکاندا بگونجێت، ماوەی زنجیرەکان بۆ ٤٠–٥٠ خولەک کەم کرایەوە و بۆ ژمارەی زنجیرەکانیش پشت بە ١٣ زنجیرە یان ١٥ زنجیرە بە لایەنی زۆرەوە بۆ وەرزەکە بەسترا، ئەوەش شایەنی باسە کە وەرزی دووەمی زنجیرەکە لە ٦ی نیسانی ٢٠١٨ پەخش کرا. وەرزی سێھەم ساڵی ٢٠١٩ پەخش کرا. وەرزی چوارەمی زنجیرەکە، لە ڕۆژی ٣ نیسانی ٢٠٢٠ پەخش کرا و وەرزی پێنجەم لە ٣ی ئەیلوولی ٢٠٢١ پەخش کرا.

 ئەڵقەکان 

 وەرزی ١ (٢٠١٧–٢٠١٩) 

 سەرچاوەکان 

 بەستەرە دەرەکییەکان 


 ماڵی پارە لە ڕاتن تۆمەیتۆز

پۆل:بەرنامە ڕاستەقینەکانی نێتفلیکس